Slökkvilið höfuðborgarsvæðisins glímdi við sinueld við Korpúlfsstaði í morgun. Vel gekk að ráða niðurlögum hans.
Kristján Sigfússon varðstjóri hjá slökkviliðinu stýrði aðgerðum á staðnum en eldurinn logaði á stóru svæði.
Kristján segir að eldurinn hafi breiðst hratt út enda hafi blásið nokkuð frá austri þegar slökkvilið kom á staðinn. Ekkert sé vitað um eldsupptök en lögregla rannsakar þau.
Kristján segir slökkviliðsmenn yfirleitt líta á sinuelda sem vorboða og óvanalegt sé að glíma við þá á þessum árstíma, einkum í þessu umfangi.
Engin mannvirki voru í hættu en slökkviliðið hafði nokkrar áhyggjur af golfvelli Golfklúbbs Reykjavíkur en það slapp til. Kristján segir eldinn ekki hafa náð lengra en að veginum og því hafi í raun ekki verið mikil hætta á ferðum. útbreiðslu eldsins hafa stöðvað við veginn og því í raun ekki mikil hætta á ferðum.
Slökkvilið höfuðborgarsvæðisins slökkti mikinn sinueld við Korpúlfsstaði í morgun. Óvenjulegt er að kvikni í sinu á þessum árstíma.